Yin jóga og sjálfsmildi – Helgarnámskeið með Huld og Elínu Helgarnámskeið 7. – 9. febrúar 2020 í Spirit North jóga og hugleiðslusetri Föstudagur 7. febrúar kl. 19:30 – 21 Námskeiðið hefst á hugleiðslu , slökun og ásetningi fyrir helgina . Dýpkum ástundun okkar með því að sýna okkur sjálfsmildi . Laugardagur 8. febrúar kl. 10 – 16 Við byrjum daginn á Yin jóga þar sem Elín leiðir okkur í leyndardóma Yinsins . Hverri stöðu er haldið lengur en í hefðbundnu jógaflæði , með það að markmiði að losa um djúpa spennu . Fyrir vikið gefst liðamótum , vöðvunum og vefjum tækifæri á að slakna og gefa eftir , lengjast og opna fyrir flæði næringar til þessara mikilvægu parta líkamans . Eftir hádegishlé leiðir Huld hugleiðslu fyrir sjálfskærleika úr safni Yogi Bhajan og að henni lokinni njóta iðkendur hins djúpa , jógíska svefns : Jóga Nidra . Við endum daginn á sjálfsmildisæfingu . Val um að fara saman í Sjóböðin að lokinni dagskrá . Sunnudagur 9. febrúar kl. 10 – 13 Við byrjum á Yin jóga með Elínu og endum á dásamlegri kakóstund með þakklætisæfingu og gongslökun í lokin .